Se pare că ne-am bucurat prea devreme că nu mai plouă. Din păcate, prognoza actualizată anunță că revin ploile în România. Citește mai departe și află ce spune ANM despre cum va fi vremea în următoarele săptămâni.
Ultimele actualizări confirmă o schimbare radicală a circulației la nivel emisferic, datorită ruperii definitive a Vortexului Polar, fiind vorba de o încălzire anormală și intensă a stratosferei Pământului. Pe scurt, luna martie a readus precipitațiile în cantități, relativ, mari, după o lungă perioadă de secetă în care vremea rece a lipsit practic în mai multe zone din Europa.
Harta recent actualizată a Centrului European indică un excedent de precipitații în cea mai mare parte a Europei Centrale, la munte, precum și în partea de est a continentului, afectând în mod clar și statele est-europene, inclusiv România. Meteorologii mai precziează că s-ar putea să asistăm la o vreme treptat mai caldă, probabil și datorită unei mai mari pătrunderi a anticiclonului.
Dacă ieri vorbeam de faptul că scăpăm de ploi şi ninsori, ANM tocmai a făcut anunţul în care ni se precizează când revin ploile în România, precum și faptul că vor exista intensificări ale vântului, chiar în acest weekend, cu viteze de până la 70kmh la rafală. Conform ANM, de săptămâna viitoare revin ploile în România, iar valorile termice vor fi ceva mai scăzute, după cum precziează pentru Antena 3 CNN și meteorologul Elena Mateescu.
"Vremea se va răci semnificativ. Vom vorbi de temperaturi între 5 până la cel mult 13 grade la început, în special în jumătatea nordică a țării, acolo unde primele zile din săptămâna viitoare nu vor mai fi caracterizate de valori care să depășească la nivelul maximelor 7- 8°, în timp ce în sud doar 10-11 grade. Posibil doar în extremitatea de sud-vest 13 – 14 grade".
Dacă în prima parte a săptămânii apar precipitațiile, până la finalul lunii martie, mai spune meteorolgii ANM, vom avea parte de o vreme capricioasă, deoarece "vorbim de alternanțe de vreme foarte călduroasă urmate și de vreme în care temperaturile sunt mai coborâte", mai precziează mteorologul ANM, Elena Mateescu.
În ceea privește prognoza generală a finalului de luă martie, și începutul lunii aprilie, ANM spune că revin ploile în România, precum și valori termice mai scăzute pentru perioada în care ne aflăm, iar pentru prima săptămână din aprilie, sunt anunțate temperaturi mai ridicate, iar din punct de vedere al precipitațiilor, acestea se vor situa în parametrii normali ai lunii.